Sign in / Join .st0{fill:#34437F;} .st1{fill:#878787;} Thursday, October 21, 2021 ikteb hawn… Fittex It-Taliban jaqtgħu ras plejer żagħżugħa tal-volleyball Minn talk.mt October 21, 2021 talk.mt Ritratt: Persian Independent Skont rapporti, it-Taliban qatgħu ras plejer tal-volleyball taż-żgħażagħ tan-nisa u r-ritratt ta' rasha tpoġġa fuq il-midja soċjali. Mahjabin Hakimi, stilla tal-futur tal-volleyball tal-Muniċipalità ta' Kabul, inqatlet mill-ġiħadisti aktar kmieni dan ix-xahar, sostna l-kowċ tagħha. Il-mewt ta' din it-tfalja qed tiġi rappurtata issa minħabba li l-militanti Iżlamiċi heddew lill-familja tagħha biex ma jgħidu lil ħadd x'ġara. Wara li r-ritratt tar-ras maqtugħa tagħha tpoġġa fuq l-internet, il-kowċ iddeċieda li għandu jitkellem. "Il-plejers kollha tat-tim tal-volleyball u l-bqija tan-nisa atleti jinsabu f'sitwazzjoni ħażina u fid-disperazzjoni u l-biża'," huwa qal. "Kulħadd ġie mġiegħel jaħrab u jgħix f'postijiet mhux magħrufa." Mahjabin kienet tilgħab mal-klabb ta' Kabul qabel it-Taliban ħatfu l-poter mill-gvern appoġġjat mill-Istati Uniti fl-aħħar ta' Awwissu. Il-kowċ qal li kienet waħda minn żewġ tfajliet biss li ma rnexxielhomx jaħarbu mill-Afganistan. Talbiet konfliġġenti fuq il-midja soċjali qalu li Mahjabin kienet inqatel b'mod misterjuż ġimgħa qabel it-Taliban ħatfu Kabul. Il-fatt li hija ġiet maqtula b'dan il-mod nissel biżgħa kbir fost l-atleti nisa li jinsabu moħbija fl-Afganistan stess. Skond l-interpretazzjoni stretta tiegħu tal-liġi tax-Xarija, it-Taliban ma jippermettux lin-nisa jilagħbu sport jew iħallihom jipparteċipaw fix-xogħol jew fl-edukazzjoni. Artiklu preċedenti Irtirat l-avviż kontra l-għawm fil-bajja ta' Qui Si Sana Artiklu li jmiss Covid-19: 17-il persuna jirċievu l-kura fl-Isptar Mater Dei